প্রতিরক্ষা মন্ত্রণালয় সূত্রে জানা যায়, তৃতীয় শ্রেণির পদগুলোর জন্য লিখিত ও মৌখিক এবং চতুর্থ শ্রেণির পদে শুধু মৌখিক পরীক্ষার মাধ্যমে প্রার্থী বাছাই করা হবে। নির্ধারিত তারিখের মধ্যে পাওয়া সব আবেদন যাচাই-বাছাই শেষে লিখিত পরীক্ষার প্রবেশপত্র ইস্যু করা হবে। লিখিত পরীক্ষায় উত্তীর্ণদের ডাকা হবে মৌখিক পরীক্ষার জন্য। কম্পিউটার টাইপিং চাওয়া পদে বসতে হবে ব্যাবহারিক পরীক্ষায়। মৌখিক পরীক্ষার সময় সব মূল সনদ সঙ্গে রাখতে হবে এবং এক সেট সত্যায়িত কপি জমা দিতে হবে। উত্তীর্ণদের স্বাস্থ্য পরীক্ষা ও পুলিশ ভেরিফিকেশন শেষে নিয়োগ দেওয়া হবে।